નોર્થ ગુજરાત દેના બેંક એમ્પલોઈઝ યુનિયનના મહામંત્રી અનિલ સોલંકી સહિત હોદ્દેદારોએ જણાવ્યું કે, સંગઠન મહિલા કર્મચારીઓની બદલીનો વિરોધ નથી કરતું, પરંતુ જે મહિલા કર્મચારીએ લગ્નના કારણ સિવાય બદલી માંગી છે તેમને અન્ય કર્મચારીઓની જેમ નીતિ મુજબ બદલી કરવી જોઇએ મહિલા જેટલી જ નોકરીવાળા વધુ મુશ્કેલીવાળા પુરુષ કર્મચારીઓની બદલી નહીં કરાતાં પુરુષ કર્મચારીઓમાં રોષ ઉત્પન્ન થાય તે સ્વાભાવિક છે. મેનેજમેન્ટે જે બદલીના હુકમો છોડ્યા છે તેમાં કર્મચારીઓને ભારોભાર અન્યાયની રાવ ઉઠી છે.ત્યારે સંગઠન દ્વારા બદલીની નિતીના ભંગનો વિરોધ, કર્મચારીઓની બદલી સીનીયોરીટી મુજબ થવી જોઇએ, કર્મીને એક સ્થળે ઓછામાં ઓછો ફરજનો સમયગાળો પુરો કર્યા બાદ બદલી કરવી, હાલમાં જે ખોટી બદલી કરી છે તેમાં થયેલી ભૂલો સુધારવાની માંગને લઇને ઝોનલ કચેરી પાસે કર્મચારીઓએ ધરણા કર્યા હતા.